
 13.4.2022
 BG
 Официален вестник на Европейския съюз
 L 115/66
 РЕГЛАМЕНТ ЗА ИЗПЪЛНЕНИЕ (ЕС) 2022/619 НА КОМИСИЯТА
 от 12 април 2022 година
 за прекратяване на прегледите във връзка с нов износител на Регламент за изпълнение (ЕС) 2017/2230 за налагане на окончателно антидъмпингово мито върху вноса на трихлороизоцианопикочна киселина с произход от Китайската народна република за трима китайски производители износители, за налагане на митото по отношение на вноса от посочените производители и за прекратяване на регистрационния режим за посочения внос
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1) („основният регламент“), и по-специално член 11, параграф 4 от него,
 като има предвид, че:
 1. ДЕЙСТВАЩИ МЕРКИ
 (1)
 През октомври 2005 г. с Регламент (ЕО) No 1631/2005 (2) („първоначалния регламент“) Съветът наложи окончателно антидъмпингово мито върху вноса на трихлороизоцианопикочна киселина (TCCA) с произход от Китайската народна република (КНР) и Съединените американски щати (САЩ). Антидъмпинговите мита върху вноса от КНР варират от 7,3 % до 40,5 % за отделните дружества, докато митото за цялата държава бе определено в размер на 42,6 %.
 (2)
 С Регламент за изпълнение (ЕС) No 855/2010 (3) Съветът намали ставката на антидъмпинговото мито за един производител износител от 14,1 % на 3,2 %.
 (3)
 След преглед с оглед на изтичане на срока на действие на мерките Съветът наложи с Регламент за изпълнение (ЕС) No 1389/2011 на Съвета (4) окончателни антидъмпингови мерки под формата на индивидуални мита в размер от 3,2 % до 40,5 % с остатъчно мито в размер на 42,6 % върху вноса на TCCA с произход от КНР.
 (4)
 С Регламент за изпълнение (ЕС) No 569/2014 (5) Комисията наложи антидъмпингово мито в размер на 32,8 % на един нов производител износител. Комисията с Регламент за изпълнение (ЕС) 2015/392 на Комисията (6) прекрати разследването по отношение на друг производител износител.
 (5)
 След втори преглед с оглед на изтичане на срока на действие на мерките в съответствие с член 11, параграф 2 от основния регламент)Комисията наложи с Регламент за изпълнение (ЕС) 2017/2230 на Комисията (7) окончателни антидъмпингови мерки под формата на индивидуални мита в размер от 3,2 % до 40,5 % с остатъчно мито в размер на 42,6 % върху вноса на TCCA с произход от КНР.
 2. НАСТОЯЩО РАЗСЛЕДВАНЕ
 2.1. Искания за преглед
 (6)
 Комисията получи три искания за преглед във връзка с нов износител в съответствие с член 11, параграф 4 от основния регламент. Исканията бяха подадени от Hebei Xingfei Chemical Co., Ltd (Hebei Xingfei) на 13 юли 2020 г., от Inner Mongolia Likang Bio-Tech Co., Ltd (Mongolia Likang) на 29 юли 2019 г. и актуализирано на 12 февруари 2021 г., както и от Shandong Lantian Disinfection Technology Co., Ltd (Shandong Lantian) на 13 април 2021 г. („заявителите“), по отношение на чийто износ за Съюза е наложено окончателно антидъмпингово мито в размер на 42,6 %.
 (7)
 Заявителите заявиха, че не са изнасяли TCCA